钦定古今图书集成/明伦汇编/官常典/第189卷 > 许靖
## 钦定古今图书集成/明伦汇编/官常典/第189卷 > 许靖

按：《三国蜀志》本传：“靖字文休，汝南平舆人。少与弟劭
俱知名，并有人伦臧否之称，而私情不协。劭为郡功
曹，排摈靖不得齿叙，以马磨自给。颍川刘翊为汝南
太守，乃举靖计吏，察孝廉，除尚书郎，典选举。灵帝崩，
董卓秉政，以汉阳周毖为吏部尚书，与靖共议谋，进
退天下之士，沙汰秽浊，显拔幽滞，进用颍川荀爽、韩”
融、陈纪等为公卿、郡守。拜尚书韩馥为冀州牧，侍中
刘岱为兖州刺史，颍川张咨为南阳太守，陈留孔伷
为豫州刺史，东郡张邈为陈留太守，而迁靖巴郡太
守，不就，补御史中丞。馥等到官，各举兵还向京都，欲
以诛卓。卓怒毖曰：“诸君言当拔用善士。卓从君计，不
欲违天下人心。而诸君所用人，至官之日，还来相图，
卓何用相负？”叱毖令出于外，斩之。靖从兄陈相玚又
与伷合规，靖惧诛奔伷。伷卒依扬州刺史陈祎。祎死，
吴郡都尉许贡、会稽太守王朗素与靖有旧，故往保
焉。靖收恤亲理，经纪振赡，出于仁厚。孙策东渡江，皆
走交州以避其难。靖身坐岸边，先载附从，疏亲悉发，
乃从后去，当时见者，莫不叹息。既至交趾，太守士燮
厚加敬待。陈国袁徽以寄寓交州，徽与尚书令荀彧
《书》曰：“许文休英才伟士，智略足以计事。自流宕已来，
与群士相随，每有患急，常先人后己，与九族中外同
其饥寒。其纪纲同类，仁恕恻怛，皆有效事，不能复一
二陈之耳。”钜鹿张翔御王命，使交部乘势募靖，欲与
誓要，靖拒而不许。靖《与曹公书》曰：“世路戎夷，祸乱遂
合，驽怯偷生，自窜蛮貃，成阔十年，吉凶礼废。昔在会
稽，得所贻书，辞旨款密，久要不忘。迫于袁术，方命圯
族，扇动群逆，津涂四塞，虽县心北风，欲行，靡由正礼。
师退，术兵前进，会稽倾覆，景兴失据，三江五湖，皆为
虏庭，临时困厄，无所控告，便与袁沛、邓子孝等，浮涉
沧海，南至交州，经历东欧闽越之国。行经万里，不见
汉地，漂薄风波，绝粮茹草，饥殍荐臻，死者大半。既济
南海，与领守儿孝德相见，知足下忠义奋发，整敕元
戎，西迎大驾，巡省中岳。承此休问，且悲且喜”，即与袁
沛及徐元贤，复共严装，欲北上荆州。会苍梧诸县夷
越蜂起，州府倾覆，道路阻绝，元贤被害者弱，并杀靖。
寻循渚岸五千馀里，复遇疾疠，伯母陨命，并及群从，
自诸妻子，一时略尽，复相扶侍，前到此郡，计为兵害
及病亡者，十遗一二。生民之艰，辛苦之甚，岂可具陈
哉！惧卒颠仆，永为亡虏，忧瘁惨惨，忘寝与食，欲附奉
朝贡，使自获济通，归死阙庭。而荆州水陆无津，交部
驿使断绝，欲上益州，复有峻防，故官长吏，一不得入。
前令交阯太守士威彦深相分托于益州兄弟。又靖
亦自与书，辛苦恳恻，而复寂寞，未有报应。虽仰瞻光
灵，延颈企踵，何由假翼自致哉！知圣主允明，显授足
下专征之任，凡诸逆节，多所诛讨，想力竞者一心，顺
从者同规矣。又张子云“昔在京师，志匡王室，今虽临
荒域，不得参与本朝，亦国家之藩镇，足下之外援也。
若荆楚平和，王泽南至，足下忽有声命于子云，勤见
保属，令得假途，由荆州出。不然，当复相绍介于益州
兄弟，使相纳受。傥天假其年，人缓其祸，得归死国家，
解逋逃之负，泯躯九泉，将复何恨！若时有险易，事有
利钝，人命无常，陨没不达者，则”永御罪责，入于裔土
矣。昔营丘翼周，杖钺专征；博陆佐汉，虎贲警跸。今日
足下扶危持倾，为国柱石，秉师望之任，兼霍光之重，
五侯九伯，制御在手，自古及今，人臣之尊，未有及足
下者也。夫爵高者忧深，禄厚者责重。足下据爵高之
任，当责重之地，言出于口，即为赏罚，意之所存，便为
祸福，行之得道，“即社稷用宁；行之失道，即四方散乱。
国家安危，在于足下。百姓之命，县于执事，自华及夷，
颙颙注望。足下任此，岂可不远览载籍废兴之由，荣
辱之机，弃忘旧恶，宽和群司，审量五材，为官择人。苟
得其人，虽仇必举；苟非其人，虽亲不授。以宁社稷，以
济下民，事立功成，则系音于管弦，勒勋于金石。愿君
勉之，为国自重，为民自爱。”翔恨靖之不自纳，搜索靖
所寄书疏，尽投之于水。后刘璋遂使使招靖，靖来入
蜀，璋以靖为巴郡广汉太守。南阳宋仲子于荆州与
蜀郡太守王商书曰：“文休倜傥瑰玮，有当世之具，足
下当以为指南。”建安十六年，转在蜀郡。十九年，先王
克蜀，以靖为左将军长史，先主为汉中王，靖为太傅。
及即尊号，策靖曰：“朕获奉洪业，君临万国，夙宵惶惶，
惧不能绥，百姓不亲，五品不逊。汝作司徒，其敬敷五
教在宽。君其勗哉！秉德无怠，称朕意焉。”靖虽年逾七
十，爱乐人物，诱纳后进，清谈不倦。丞相诸葛亮皆为
之拜。章武二年卒。子钦，先靖夭没。钦子游，景耀中为
尚书。始，靖兄事颍川陈纪，与陈郡袁焕、平原华歆、东
海王朗等亲善。歆、朗及纪并子群，魏初为公辅，大臣
咸与靖书，申陈旧好，情义款至。文多，故不载。

===董允===按《三国蜀志》本传：允字休昭，掌军中郎将和之子也。
先主立太子，允以选为舍人，徙洗马。后主袭位，迁黄
门侍郎。丞相亮将北征，住汉中，虑后主富于春秋，朱
紫难别，以允秉心公亮，欲任以宫省之事，上疏曰：“侍
中郭攸之、费祎、侍郎董允等，先帝简拔以遗陛下，至
于斟酌规益，进尽忠言，则其任也。愚以为宫中之事，
事无大小，悉以谘之，必能裨补阙漏，有所广益。若无
兴德之言，则戮允等以彰其慢。”亮寻请祎为参军，允
迁为侍中，领虎贲中郎将，统宿卫亲兵。攸之性素和
顺，备员而已，献纳之任，允皆专之矣。允处事为防制，
甚尽匡救之理。后主常欲采择以充后宫，允以为古
者天子后妃之数，不过十二，今嫔嫱“已具，不宜增益。”
终执不听。后主益严惮之。尚书令蒋琬领益州刺史，
上疏以让费祎。及允又表允内侍历年，翼赞王室，宜
赐爵土，以褒勋劳。允固辞不受。后主渐长大，爱宦人
黄皓，皓便僻佞慧，欲自容入。允常上则正色匡主，下
则数责于皓，皓畏允，不敢为非。终允之世，皓位不过
黄门丞。允尝与尚书令费祎、中典军胡济等共期游
宴。严驾已办，而郎中襄阳董恢诣允修敬。恢年少官
微，见允停出，逡巡求去。允不许，曰：“本所以出者，欲与
同好游谈也。今君已自屈，方展阔积，舍此之谈，就彼
之宴，非所谓也。”乃命解骖、祎等罢驾不行。其守正下
士，凡此类也。延熙六年，加辅国将军。七年，以侍中、守
尚书令，为大将军费祎副贰。九年卒。陈祗代允为侍
中，与黄皓互相表里。皓始预政事，祗死后，皓从黄门
令为中常侍、奉车都尉，操弄威柄，终至覆国，蜀人无
不追思允。及邓艾至蜀，闻皓奸险，收闭，将杀之，而皓
厚赂艾左右，得免。祗字奉宗，汝南人，许靖兄之外孙
也。少孤，长于靖家，弱冠知名，稍迁至选曹郎，矜厉有
威容，多技艺，挟数术，费袆甚异之，故超继允内侍。吕
乂卒，祗又以侍中守尚书令，加镇军将军。大将军姜
维虽班在祗上，常率众在外，希亲朝政。祗上承主指，
下接阉竖，深见信爱，权重于维。景耀元年卒，后主痛
惜，发言流涕，乃下诏曰：“祗统职一纪，柔嘉惟则，干肃
有章，和义利物，庶绩允明。”命不融远，朕用悼焉。夫存
有令闻，则亡加美谥，谥曰“忠侯。”赐子粲爵关内侯。拔
次子裕为黄门侍郎。自祗之有宠，后主追怨允日深，
谓为自轻，由祗媚兹一人，皓构间浸润故耳。